ג'ורדן פישר

ג'ורדן ויליאם פישר (באנגלית: Jordan William Fisher; נולד ב־24 באפריל 1994) הוא שחקן, זמר, מוזיקאי ורקדן אמריקאי. הוא החל את הקריירה שלו כשחקן במספר סדרות וסרטים, "סודות ההתבגרות" (2012), "חוף מהסרטים" (2013) והמשכו "חוף מהסרטים 2" (2015) ו"ליב ומאדי" (2015 - 2017), וכן מוכר בתור בארט אלן בסדרת גיבורי-העל "הפלאש".

כרקדן, פישר זכה בעונה ה-25 של תוכנית המציאות "רוקדים עם כוכבים" (2017). לאחר מכן הוא הנחה את התכנית "Dancing with the Stars: Juniors" בשנת 2018. כזמר, ה-EP הראשון שלו יצא על ידי הוליווד רקורדס ב-2016.

בברודוויי, פישר גילם את ג'ון לורנס/פיליפ המילטון במחזמר "המילטון" מ-2016 עד 2017, והחל לגלם את התפקיד הראשי של אוון הנסן במחזמר "אוון הנסן היקר" בשנת 2020.

 ביוגרפיה 
פישר נולד בעיר ברמינגהאם שבאלבמה, ארצות הברית, למשפחה אפרו-אמריקאית בעיקרה אם כי גם ממוצא אירופאי-אנגלי. גדל בעיר הסמוכה טראסוויל. אמו של פישר הייתה נערה בלידתו וסבלה מהתמכרות לסמים, ועל כן הוא אומץ על ידי סבו החורג וסבתו מצד אמו (רודני ופט פישר) בשנת 2005, כילד בן 11. לו אח ואחות, קורי וטריניטי, שגם אומצו על ידי סבתו וסבו החורג מצד אמו.

 קריירה 

 משחק 
תפקידי המשחק הראשונים של פישר היו בשנת 2009 בתפקידי אורח בסדרות הטלוויזיה "Skyrunners Testimonials" של ערוץ דיסני XD ו־"ICarly" מבית ניקלודיאון. תפקיד המשחק המשמעותי הראשון שלו היה בסדרת הנוער האמריקאית "סודות ההתבגרות" בשנת 2012.

פישר גילם את דמותו של סיקט בסרט הטלוויזיה של ערוץ דיסני "חוף מהסרטים" בשנת 2013, ובסרט ההמשך "חוף מהסרטים 2" בשנת 2015. החל משנת 2015 ועד שנת 2017, גילם את דמותו של הולדן דיפלדורף בקומדיית המצבים של ערוץ דיסני, "ליב ומאדי". בשנת 2015 הופיע גם בסדרות "זאב צעיר" ו"משפחת רעם".

בשנת 2016 השתתף בהפקה חיה ששודרה ברשת הטלוויזיה ABC של המחזמר גריז בשם "גריז: לייב" וגילם את דמותו של דודי, לצידה של הזמרת קארלי ריי ג'פסן שגילמה את בת זוגו. בנובמבר 2016 ביצע פישר את הופעת הבכורה שלו בברודוויי במחזמר "המילטון". בשנת 2017 התחרה פישר בעונה ה־25 של תוכנית המציאות האמריקאית "רוקדים עם כוכבים" לצד הרקדנית לינדזי ארנולד, הצמד זכה במקום הראשון.

בשנת 2019 השתתף פישר בהפקה חיה נוספת של המחזמר רנט בשם "רנט: לייב", בה גילם את מארק כהן. בחודש מאי של אותה השנה נודע כי פישר יצטרף לסרט ההמשך של הסרט "לכל הנערים שאהבתי", "לכל הנערים: נ.ב. אני עדיין אוהבת אותך" ויגלם את תפקידו של ג'ון אמברוס; הסרט עלה לשירות ההזרמה של החברה ב-12 בפברואר 2020.

בינואר 2020 חזר פישר לככב בברודוויי ולוהק בתפקיד הראשי במחזמר זוכה פרס הטוני, "אוון הנסן היקר". פישר המשיך לככב בתפקיד זה עד התפרצות מגפת הקורונה העולמית, וסגירת תיאטראות ברודוויי שבארצות הברית. בחודש מאי 2020 התארח פישר בפרק בסדרת הילדים המונפשת "קפה אפונית" של ערוץ ניק ג'וניור ודיבב את דמותו של זיין גריי. ב־7 באוגוסט 2020 יצא לאור בנטפליקס הסרט "בתוך הקצב" בו מככב פישר לצד סברינה קרפנטר.

בשנת 2021 פישר גילם את בארט אלן בעונה השביעית של סדרת הטלוויזיה "הפלאש".

בשנת 2022 דיבב את דמותו של רובר בסרט ההנפשה "אדומה אש" של פיקסאר ווולט דיסני. בהמשך השנה כיכב פישר בתפקיד הראשי בסרט הקומדיה הרומנטית "שלום, להתראות ומה שביניהם" של ספקית שירותי המדיה נטפליקס.

בשנת 2024 דיבב את קאלן בסרט האנימציה "תחת כישוף".

 זמר ומוזיקאי 
בשנת 2014, פישר הוציא לאור שלושה שירים לרדיו דיסני: "By Your Side", "Never Dance Alone" ו-"What I Got". בשנת 2015, הוא חתם על חוזה הקלטות עם חברת התקליטים הוליווד רקורדס. באותה השנה, פישר הצטרף לכוכבי ערוץ דיסני בביצוע גרסת כיסוי לשיר "Do You Want to Build a Snowman?" מהסרט "לשבור את הקרח". במסגרת תפקידו בסדרה "ליב ומאדי", הוא ביצע את השיר "True Love", שהופיע בפסקול הסדרה בשנת 2015. הוא ביצע את השירים "Fallin' For Ya" ו"Wanna Be With You", והשתתף בשלושה שירים נוספים בפסקול הסרט "חוף מהסרטים 2" שיצא לאור אף הוא בשנת 2015. בנוסף, שיתף פעולה עם אוליביה הולט בשיר "Thin Air" שנכלל בהמיני-אלבום הראשון שלה.

ב־1 בפברואר 2016, הוא הוציא לאור את השיר "Counterfeit", הראשון בהוצאת הוליווד רקורדס. הסינגל הראשון של פישר, "All About Us", יצא לאור ב־15 באפריל 2016 הווידאו קליפ לסינגל יצא כחודש לאחר מכן. ב־19 באוגוסט 2016 הוצאי פישר לאור את המיני אלבום "Jordan Fisher". פישר מבצע לצד לין-מנואל מירנדה את השיר "You're Welcome" בכותרות הסיום לסרט ההנפשה של דיסני, "מואנה".

פישר סיפר כי הוא מנגן בשישה סוגים שונים של כלי נגינה: פסנתר, גיטרה, בס, מפוחית פה, קרן יער ומערכת תופים.

ב־6 באוקטובר 2017 הוציא לאור את הסינגל "Mess".

בחודש פברואר 2020 הוציא לאור את השיר "Contact". חודש לאחר מכן השתתף במשדר Disney Family Singalong וביצע את השיר "Under the Sea" מתוך הסרט "בת הים הקטנה". באפריל של אותה השנה הוציא פישר את הסינגל "Walking On The Ceiling".

 חיים אישיים 
מאז שנת 2017, פישר נמצא במערכת יחסים עם חברת ילדותו, אלי וודס. השניים התארסו ב-29 במאי 2019. הזוג תכנן להתחתן ב-25 ביולי 2020 אך החתונה נדחתה בשל מגפת הקורונה העולמית. הם לבסוף התחתנו ב-21 בנובמבר 2020 בטקס פרטי בדיסניוורלד שבפלורידה. ב-7 ביוני 2022 נולד בנם הראשון של הזוג.

 פילמוגרפיה 

 קולנוע 
+שנהסרטתפקידהערות2020לכל הנערים: נ.ב. אני עדיין אוהבת אותךג'ון אמברוז מק'קלארןבתוך הקצבג'ייק טיילור2022אדומה אשרוברדיבובשלום, להתראות ומה שביניהםאיידן2024תחת כישוףקאלןדיבובTBAField Notes on Love

 טלוויזיה 
+שנהסדרהתפקידהערות2009ICarlyקלארקפרק: "iSpeed Date"Skyrunners Testimonialsג'וניפרק: "Press Conference – ATV"2012סודות ההתבגרותג'ייקוב9 פרקים2013חוף מהסרטיםסי-קאטסרט מקורי של דיסני2014משפחת רעםדילןפרק: "Four Supes and a Baby"2015חוף מהסרטים 2סי-קאטסרט מקורי של דיסני2015–2016זאב צעירנואה פטריק2 פרקים2015–2017ליב ומאדיהולדן דיפלדורף13 פרקים2016בונזאיאן ג'ונסוןפרק: "The Strike in the Chord"גריז: לייבדודיסרט טלוויזיה של FOX2017רוקדים עם כוכביםמשתתףזוכה העונה ה־252018–2020שי-רה ונסיכות הכוחסי הוק, סנשל וסודה פופדיבוב; 12 פרקים2018Dancing with the Stars: Juniorsמנחהספין אוף ל"רוקדים עם כוכבים"
הנחה לצד פרנקי מוניז2019רנט: לייבמארק כהןסרט טלוויזיה של FOX2019–2021ארצ'יבלד והדבר הגדול הבאפינלידיבוב; 37 פרקים2020קפה אפוניתזיין גריידיבוב; פרק: "I Love Rockin' Rolls/A Baby At Marmalade's"Royaltiesקיסגו מואהפרק: "Make You Come (True)"2021היי סקול מיוזיקל: המחזמר: הסדרהג'יימי פורטרפרק: "Showtime"מלחמת הכוכבים: חזיונותדןדיבוב; פרק: "The Elder"רובוט צ'יקןפסל של דודדיבוב; פרק: "May Cause One Year of Orange Poop"Karma's Worldאם סי גרילזדיבוב; 3 פרקים2021–הווההפלאשבארט אלן6 פרקים

 תיאטרון 
+שנהמחזהתפקידהערות2016–2017המילטוןג׳ון לורנס / פיליפ המילטוןברודוויי2020אוון הנסן היקראוון הנסן

 דיסקוגרפיה 
 מיני אלבומים 
 2016: Jordan Fisher

 סינגלים 

 פרסים ומועמדויות 
שנהפרסקטגוריהעבודה מועמדתתוצאה2015פרסי בחירת הנוערשיר נבחר מסרט או סדרה"Gotta Be Me"2017פרסי המוזיקה של רדיו דיסניהאמן החדש הטוב ביותרג'ורדן פישר

 קישורים חיצוניים 



 הערות שוליים 

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:מדבבים אמריקאים
קטגוריה:זמרים-יוצרים אמריקאים
קטגוריה:זמרים אפרו-אמריקאים
קטגוריה:זמרי פופ אמריקאים
קטגוריה:אמריקאים ממוצא אנגלי
קטגוריה:אמריקאים ממוצא יווני
קטגוריה:אמריקאים ממוצא איטלקי
קטגוריה:אמריקאים ממוצא ניגרי
קטגוריה:זוכי רוקדים עם כוכבים (ארצות הברית)
קטגוריה:אמני הוליווד רקורדס
קטגוריה:אמריקאים שנולדו ב-1994
קטגוריה:שחקני מחזות זמר